|  |  |
| --- | --- |
| Til Fødevarestyrelsens høringsparter   | J.nr. 2019-16-35-00067Ref. HELSC/RAMDato: 13-08-2019 |

**Høringsbrev**

Fødevarestyrelsen beder hermed om bemærkninger til vedhæftede forslag. Det drejer sig om Kommissionens delegerede forordning (EU)../… af 24.6.2019 om supplerende regler til Europa-Parlamentets og Rådets forordning (EU) 2017/625 for så vidt angår betingelserne for overvågning af transporten og ankomsten af sendinger af visse varer fra ankomstgrænsekontrolstedet til virksomheden på bestemmelsesstedet i Unionen.

EU Kommissionen havde forslaget i høring tidligere på året. Kommissionen har nu afsluttet sit arbejde og oversendt forordningen til Rådet og Europa-Parlamentet, der kan komme med bemærkninger. Det er i den forbindelse, at Rådet har sendt udkastet i høring.

Forordningen foreligger nu på dansk og indeholder regler om overvågning af transporten og ankomsten af sendinger af visse varer bestemt til markedsføring i EU fra ankomstgrænsekontrolstedet til virksomheden på bestemmelsesstedet i Unionen.

Reglerne fastsættes med henblik på at sikre en effektiv overvågning af visse animalske varer, hvis der i EU-lovgivningen er krav om overvågning for at forebygge risici for dyre- og folkesundheden.

Forordningen viderefører eksisterende bestemmelser om overvågning af transport og ankomst af sendinger af visse animalske varer, men specificerer at operatøren, som er ansvarlig for bestemmelsesvirksomheden, skal underrette myndighederne om sendingens ankomst, og at dette skal ske senest en dag efter ankomst.

Fødevarestyrelsen skal bede om eventuelle bemærkninger og kommentarer til forsla-get senest **fredag den 23. august 2019 kl. 12.00** pr. e-mail til 16@fvst.dk.

Eventuelle spørgsmål bedes rettet til Fødevarestyrelsen på e-mail 16@fvst.dk.

Med venlig hilsen

Helle Schønfeldt